Selv om meteorologernes varsling om voldsom storm over Nordjylland ikke blev til noget, så drev vinden alligevel gæk med regionens færger. Enkelte afgange blev fra morgenstunden aflyst på Læsøfærgen, og Stena Line måtte rykke flere afgange for at komme fra havn, før stormen for alvor tog til. Lørdag aften er der ligeledes en aflysning hos Color Line. Flere af passagererne på færgen fra Kristiansand til Hirtshals havde været nervøse for, om afgangen ville blive aflyst. - Vi fik at vide i går aftes, at det ville storme i dag, så vi snakkede meget, om vi kunne komme med færgen, men det gik fint, siger passager Jesper Dalhoff. Trods de hårde odds for færgefarten i Nordjylland melder Falck kun om enkelte uheld i regionen på grund af stormen lørdag.

Opsummering:
Trods advarsler om vindstød på op til orkanstyrke udeblev den helt store storm i Nordjylland lørdag. Dog drillede vinden færgerne flere steder i regionen. 